Referat FU tirsdag 5. oktober 2021

**Deltager:**

Hanne Koue Johansen, Mette Jørgensen, Jonas Steiniche Jensen, Jette Schmidt og Klaus Aakær Olesen

**Siden sidst:**

Vi var 3 deltagere til repræsentantskabsmøde i Viborg Idrætsråd, det var rigtig fint men AIF havde ikke indstillet nogen til de forskellige priser. Det må vi huske næste år.

Vi er ikke i mål med Børneattester endnu.

**Cykelparkering:**

Projekt cykelparkering ved klubhuset er ikke kommet i gang endnu, Klaus rykker for at komme i gang.

**Cykelsponsorløbet:**

Selv om vi kom lidt sent i gang pga. manglende frivillige, blev årets cykelsponsorløb igen i år en succes.

**Julekalender:**

Jonas S. J. er på igen, vi andre hjælper til med praktiske opgaver. Billeder bliver fra svømning i år.

**Juletræsfest:**

Årets juletræsfest bliver den 11/12 Mette Jørgensen, Alice Damgaard og Jette Bundgaard er i gang. Det blev besluttet at vi i år gerne må bruge lidt penge på reklame og noget underholdning. Holdet sørger også for at der kommer et juletræ med lys i op ved klubhuset.

**Fyrværkeri:**

Rene Sørensen er i gang med planlægning og containeren er ved at blive gjort klar til maler.

**Multibane:**

Der er indkommet et forslag til at bygge en multibane ved klubhuset. Det er der givet grønt lys for og der vil blive søgt tilskud til projektet.

**Frivillige:**

Vi mangler stadig frivillige. Vi skal have fundet på tiltag så vi bliver mere synlige og attraktive. Fodbold er i gang med et projekt sammen med DBU, hvor de bliver bedre til at beskrive diverse opgaver. Det håber vi på at kunne bruge i vores andre grene også.

Målet er at skaffe 40 – 50 flere frivillige i 2022.

**Forældregruppe:**

Der er indgået et samarbejde med sundhedsplejersken i byen. I den forbindelse er der startet en ny aktivitet op.

Forældre på barsel kan gennem sundhedsplejersken deltage i en gåtur, der slutter i AIFs klubhus til social hygge og sparing.

På den måde håber vi på at knytte nye forældre tættere til forening, give dem et netværk i lokalområdet og selvfølgelig motion og frisk luft.

**Skolen:**

Frederiks skole vil rigtig gerne have et tæt samarbejde med vores forening. Hanne holder kontakten for at styrke samarbejdet.

**Regnskab:**

Det ser rigtig godt ud. Vi har en sund økonomi, så der er plads til at investere i vores medlemmer.

**Budget:**

Det er tid til at lave budget for 2022. det vil blive fremlagt på næste bestyrelsesmøde.

**EVT:**

Vores repræsentant i fitness udvalget har besluttet at træde ud af udvalget. Vi siger tak til Kirsten Skjøde for en fantastisk indsats. Vi håber på at vi finde en ny til at træde ind i fitness udvalget.